|  |
| --- |
| Številka: IPP 007-1273/2021 |
| Ljubljana, 16. 1. 2023 |
| EVA: 2021-1611-0104 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Predlog Uredbe o izvajanju Uredbe (EU) o razkritjih, povezanih s trajnostnostjo, v sektorju finančnih storitev**  |
| **1. Predlog sklepa vlade:** |
| Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na svoji … seji … pod točko … sprejela naslednjiS K L E P : Vlada Republike Slovenije je izdala Uredbo o izvajanju Uredbe (EU) o razkritjih, povezanih s trajnostnostjo, v sektorju finančnih storitev, in jo objavi v Uradnem listu Republike Slovenije. Barbara KOLENKO HELBL GENERALNA SEKRETARKA VLADEPrejmejo:– Ministrstvo za finance RS,– Služba Vlade Republike Slovenije za zakonodajo,– Agencija za trg vrednostnih papirjev,– Agencija za zavarovalni nadzor. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| Urška Cvelbar, generalna direktorica Direktorata za finančni sistemPolona Gul, podsekretarka, Sektor za zavarovalništvo in trg kapitala |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva** |
| Z Uredbo o izvajanju Uredbe (EU) o razkritjih, povezanih s trajnostnostjo, v sektorju finančnih storitev (v nadaljnjem besedilu: predlog uredbe) se zagotavlja izvajanje Uredbe (EU) 2019/2088 Evropskega parlamenta in Sveta z dne 27. novembra 2019 o razkritjih, povezanih s trajnostnostjo, v sektorju finančnih storitev (UL L št 317 z dne 9. 12. 2019, str. 1), spremenjene z Uredbo (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6. 2020, str. 13), (v nadaljnjem besedilu: Uredba 2019/2088/EU).Uredba 2019/2088/EU je del širše EU pobude in zakonodajnega okvira za trajnostno financiranje ter tako podpira t.i. evropski Zeleni dogovor (*European Green Deal*) o podnebni nevtralnosti do 2050. Pri tem je Uredba 2019/2088/EU osredotočena na razkritja končnim vlagateljem, saj za udeležence na finančnem trgu in finančne svetovalce določa harmonizirana pravila glede preglednosti v zvezi z vključevanjem tveganj glede trajnostnosti v njihove procese, upoštevanjem škodljivih vplivov glede trajnostnosti v njihovih procesih in zagotavljanjem informacij, povezanih s trajnostnostjo, glede finančnih produktov. Navedena razkritja končnim vlagateljem o vključevanju tveganj glede trajnostnosti, o upoštevanju škodljivih vplivov na trajnostnost, o trajnostnih naložbenih ciljih ali o spodbujanju okoljskih ali socialnih značilnosti v procesih sprejemanja investicijskih odločitev ter v svetovalnih procesih so bila namreč nezadostno razvita. Poleg tega je pomanjkanje harmoniziranih pravil glede preglednosti končnim vlagateljem oteževalo učinkovito primerjavo med različnimi finančnimi produkti v različnih državah članicah, kar zadeva njihova okoljska, socialna in upravljavska (*environmental, social and governance*) tveganja ter cilje trajnostnih naložb. Uredba 2019/2088/EU pa to situacijo znatno izboljšuje, saj določa pravila o objavah navedenih razkritij v periodičnih poročilih, predpogodbenih razkritjih in na spletnih mestih.Cilji Uredbe 2019/2088/EU so predvsem naslednji:* zmanjšanje nesimetričnosti informacij glede trajnostnosti v razmerju končni vlagatelj-udeleženec na finančnem trgu/finančni svetovalec,
* vzpostavitev enotnega regulativnega okvira znotraj EU glede razkritij, povezanih s trajnostnostjo, v sektorju finančnih storitev,
* preprečiti t.i. okoljsko zavajanje oziroma zavajanje končnih vlagateljev glede okoljske odgovornosti (*greenwashing*).

Namen predloga uredbe je zagotovitev izvajanja Uredbe 2019/2088/EU. S predlogom uredbe se tako določata pristojna organa (Agencija za trg vrednostnih papirjev in Agencija za zavarovalni nadzor), ureja način opravljanja nadzora nad spoštovanjem Uredbe 2019/2088/EU ter določajo prekrški v zvezi z izvajanjem Uredbe 2019/2088/EU. |
| 6. Presoja posledic za: |
| a) | javnofinančna sredstva nad 40 000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja,
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40 000 EUR **/** |
|

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (–) prihodkov državnega proračuna  |  |  |  |  |
| Predvideno povečanje (+) ali zmanjšanje (–) prihodkov občinskih proračunov  |  |  |  |  |
| Predvideno povečanje (+) ali zmanjšanje (–) odhodkov državnega proračuna  |  |  |  |  |
| Predvideno povečanje (+) ali zmanjšanje (–) odhodkov občinskih proračunov |  |  |  |  |
| Predvideno povečanje (+) ali zmanjšanje (–) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a. Pravice porabe za izvedbo predlaganih rešitev so zagotovljene: |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek z t + 1 |
|  |  |  |  |  |
|  |  |  |  |  |
| SKUPAJ: |  |  |
| II.b. Manjkajoče pravice porabe bodo zagotovljene s prerazporeditvijo: |
| Ime proračunskega uporabnika | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ: |  |  |
| II.c. Načrtovana nadomestitev zmanjšanih prihodkov oz. povečanih odhodkov proračuna: |
| Novi prihodki | Znesek za tekoče leto (t) | Znesek za t +  |
|  |  |  |
|  |  |  |
|  |  |  |
| SKUPAJ: |  |  |

 |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:Predlagano gradivo nima finančnih posledic za državni proračun. |
| 8. Predstavitev sodelovanja z združenji občin: |
| Vsebina predloženega gradiva (predpisa) vpliva na:* pristojnosti občin,
* delovanje občin,
* financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani./ |
| 9. Predstavitev sodelovanja javnosti |
| Gradivo je bilo predhodno objavljeno na spletni strani predlagatelja | DA |
| Javna objava Predloga uredbe o izvajanju Uredbe (EU) o razkritjih, povezanih s trajnostnostjo, v sektorju finančnih storitev (EVA: 2021-1611-0104) je potekala od 1. 4. 2022 do 15. 4. 2022. Spletni naslov, na katerem je bil predpis objavljen:<https://e-uprava.gov.si/drzava-in-druzba/e-demokracija/predlogi-predpisov/predlog-predpisa.html?id=13591> V razpravo so bili vključeni:– nevladne organizacije,– predstavniki zainteresirane javnosti,– predstavniki strokovne javnosti.V času javne obravnave ni bilo podanih pripomb na predlog zakona. |
| 10. Pri pripravi gradiva so bile upoštevane zahteve iz Resolucije o normativni dejavnosti | **DA** |
| 11. Gradivo je uvrščeno v delovni program vlade: | **NE** |
|    Klemen Boštjančič  MINISTER**PRILOGE:** * predlog sklepa Vlade Republike Slovenije,
* predlog Uredbe o izvajanju Uredbe (EU) o razkritjih, povezanih s trajnostnostjo, v sektorju finančnih storitev,
* izjava o skladnosti.
 |

PREDLOG SKLEPA

VLADA REPUBLIKE SLOVENIJE

Številka:

Ljubljana,

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na svoji … seji … pod točko … sprejela naslednji

S K L E P:

Vlada Republike Slovenije je izdala Uredbo o izvajanju Uredbe (EU) o razkritjih, povezanih s trajnostnostjo, v sektorju finančnih storitev in jo objavi v Uradnem listu Republike Slovenije.

 Barbara KOLENKO HELBL

 GENERALNA SEKRETARKA VLADE

Priloge sklepa:

* Uredba o izvajanju Uredbe (EU) o razkritjih, povezanih s trajnostnostjo, v sektorju finančnih storitev;
* obrazložitev;
* izjava o skladnosti.

Prejmejo:

* Ministrstvo za finance Republike Slovenije,
* Služba Vlade Republike Slovenije za zakonodajo,
* Agencija za trg vrednostnih papirjev,
* Agencija za zavarovalni nadzor.

PREDLOG

(EVA 2021-1611-0104)

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) Vlada Republike Slovenije izdaja

**UREDBO**

**o izvajanju Uredbe (EU) o razkritjih, povezanih s trajnostnostjo, v sektorju finančnih storitev**

**1. člen**

**(vsebina)**

S to uredbo se določata pristojna organa za izvajanje Uredbe (EU) 2019/2088 Evropskega parlamenta in Sveta z dne 27. novembra 2019 o razkritjih, povezanih s trajnostnostjo, v sektorju finančnih storitev (UL L št. 317 z dne 9. 12. 2019, str. 1), spremenjene z Uredbo (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6. 2020, str. 13; v nadaljnjem besedilu: Uredba 2020/852/EU), (v nadaljnjem besedilu: Uredba 2019/2088/EU), ureja način opravljanja nadzora nad spoštovanjem Uredbe 2019/2088/EU ter določajo prekrški v zvezi z izvajanjem Uredbe 2019/2088/EU.

**2. člen**

**(pomen izrazov)**

Izrazi, uporabljeni v tej uredbi, pomenijo enako kot izrazi, opredeljeni v Uredbi 2019/2088/EU.

**3. člen**

**(pristojna organa)**

(1) Organa, pristojna za izvajanje Uredbe 2019/2088/EU in te uredbe, sta Agencija za trg vrednostnih papirjev in Agencija za zavarovalni nadzor.

(2) Agencija za trg vrednostnih papirjev je pristojna za izvajanje Uredbe 2019/2088/EU in te uredbe v zvezi z:

* investicijskimi podjetji in kreditnimi institucijami, ki upravljajo portfelje ali izvajajo investicijsko svetovanje, za nadzor nad katerimi je pristojna v skladu z Zakonom o trgu finančnih instrumentov (Uradni list RS, št. 77/18, 17/19 – popr., 66/19 in 123/21);
* družbami za upravljanje in investicijskimi skladi, ki jih te upravljajo, za nadzor nad katerimi je pristojna v skladu z Zakonom o investicijskih skladih in družbah za upravljanje (Uradni list RS, št. 31/15, 81/15, 77/16, 77/18, 161/21 in 101/22 – ZOAIS; v nadaljnjem besedilu: ZISDU-3) in Zakonom o upravljavcih alternativnih investicijskih skladov (Uradni list RS, št. 32/15, 77/18, 161/21 in 101/22 – ZOAIS; v nadaljnjem besedilu: ZUAIS);
* investicijskimi skladi, ki jih upravljajo upravljavci alternativnih investicijskih skladov (v nadaljnjem besedilu: AIS), ki imajo dovoljenje oziroma so registrirani upravljavci AIS v skladu z ZISDU-3 in ZUAIS.

(3) Agencija za zavarovalni nadzor je pristojna za izvajanje Uredbe 2019/2088/EU in te uredbe v zvezi z:

* zavarovalnicami in pozavarovalnicami, za nadzor nad katerimi je pristojna v skladu z Zakonom o zavarovalništvu (Uradni list RS, št. 93/15, 9/19 in 102/20), in
* upravljavci pokojninskih skladov, oblikovanih kot kritni skladi in skupine kritnih skladov, ki so pokojninske družbe ali zavarovalnice, za nadzor nad katerimi je pristojna na podlagi Zakona o pokojninskem in invalidskem zavarovanju (Uradni list RS, št. 48/22 – uradno prečiščeno besedilo).

**4. člen**

**(način opravljanja nadzora)**

Pristojna organa iz prejšnjega člena opravljata nadzor nad spoštovanjem Uredbe 2019/2088/EU in te uredbe s spremljanjem, zbiranjem in preverjanjem informacij, poročil in obvestil, ki so pripravljeni ter objavljeni v skladu s 3., 4., 5., 6., 7., 8., 9., 10., 11. in 12. členom Uredbe 2019/2088/EU.

**5. člen**

**(prekrški)**

1. Z globo od 2.500 do 250.000 eurov se za prekršek kaznuje pravna oseba, če:
2. v nasprotju s 3. členom Uredbe 2019/2088/EU na svojih spletnih mestih ne objavi informacij o svojih politikah v zvezi z vključevanjem tveganj glede trajnostnosti v procesu sprejemanja investicijskih odločitev oziroma v procesu svojega investicijskega ali zavarovalnega svetovanja;
3. ne objavi in ohranja informacij v skladu s prvim oziroma petim odstavkom 4. člena Uredbe 2019/2088/EU;
4. objavljene informacije iz točke a) prvega odstavka 4. člena Uredbe 2019/2088/EU ne vsebujejo najmanj elementov iz drugega odstavka 4. člena Uredbe 2019/2088/EU;
5. v svoje politike prejemkov ne vključi in objavi informacij v skladu s 5. členom Uredbe 2019/2088/EU;
6. v nasprotju s prvim ali drugim odstavkom 6. člena Uredbe 2019/2088/EU v predpogodbena razkritja ne vključi opisa načina, kako so tveganja glede trajnostnosti vključena v investicijske odločitve oziroma v investicijsko ali zavarovalno svetovanje, ali opisa rezultatov ocene verjetnih vplivov tveganj glede trajnostnosti na donos finančnih produktov, ki jih ponuja ali v zvezi s katerimi svetuje, ali jasnega in jedrnatega pojasnila, da tveganja glede trajnostnosti niso pomembna;
7. ponudi finančni produkt, ki ne vsebuje obveznih informacij iz 7., 8., 9., 10. in 11. člena Uredbe 2019/2088/EU ter s tem povezanih obveznih informacij in izjav iz 5., 6. in 7. člena Uredbe 2020/852/EU;
8. v nasprotju z 12. členom Uredbe 2019/2088/EU ne posodablja informacij iz 3., 5. ali 10. člena Uredbe 2019/2088/EU;
9. so njena tržna sporočila v nasprotju z informacijami, razkritimi na podlagi Uredbe 2019/2088/EU (prvi odstavek 13. člena Uredbe 2019/2088/EU).

 (2) Z globo od 10.000 do 500.000 eurov se za prekršek iz prejšnjega odstavka kaznuje pravna oseba, ki se po zakonu, ki ureja gospodarske družbe, šteje za srednjo ali veliko gospodarsko družbo.

(3) Z globo od 1.250 do 10.000 eurov se za prekršek iz prvega odstavka tega člena kaznuje odgovorna oseba pravne osebe.

**6. člen**

**(višina globe v hitrem prekrškovnem postopku)**

Za prekrške iz te uredbe se sme v hitrem postopku izreči globa tudi v znesku, ki je višji od najnižje predpisane globe, določene s to uredbo.

**7. člen**

**(tarifa)**

Pristojna organa v tarifi, ki jo izdata v skladu z zakoni, ki urejajo njuno delovanje, določita višino takse za odločanje o posamičnih zadevah na podlagi Uredbe 2019/2088/EU in te uredbe ter višino nadomestil za nadzor.

KONČNA DOLOČBA

**8. člen**

**(začetek veljavnosti)**

Ta uredba začne veljati petnajsti dan po objavi v Uradnem listu Republike Slovenije.

Št. ……………..

Ljubljana, dne ………..

EVA 2021-1611-0104

**Vlada Republike Slovenije**

dr. Robert Golob

predsednik

OBRAZLOŽITEV

1. UVOD

1. Pravna podlaga

Sedmi odstavek 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22), ki določa, da za izvajanje predpisov Evropske unije vlada izdaja uredbe in druge akte iz svoje pristojnosti.

2. Rok za izdajo uredbe, določen z zakonom

/

3. Splošna obrazložitev predloga uredbe

Z Uredbo o izvajanju Uredbe (EU) o razkritjih, povezanih s trajnostnostjo, v sektorju finančnih storitev (v nadaljnjem besedilu: predlog uredbe) se ureja izvajanje Uredbe (EU) 2019/2088 Evropskega parlamenta in Sveta z dne 27. novembra 2019 o razkritjih, povezanih s trajnostnostjo, v sektorju finančnih storitev (UL L št. 317 z dne 9. 12. 2019, str. 1), spremenjene z Uredbo (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. 6.2020, str. 13; v nadaljnjem besedilu: Uredba 2020/852/EU), (v nadaljnjem besedilu: Uredba 2019/2088/EU). S predlogom uredbe se določata Agencija za trg vrednostnih papirjev in Agencija za zavarovalni nadzor za pristojna organa za izvajanje Uredbe 2019/2088/EU in predloga uredbe, ureja način opravljanja nadzora nad spoštovanjem Uredbe 2019/2088/EU ter določajo način opravljanja nadzora in prekrški v zvezi z izvajanjem Uredbe 2019/2088/EU.

Uredba 2019/2088/EU določa harmonizirana pravila za udeležence na finančnem trgu in finančne svetovalce glede preglednosti v zvezi z vključevanjem tveganj glede trajnostnosti v njihove procese, upoštevanjem škodljivih vplivov glede trajnostnosti v njihovih procesih in zagotavljanjem informacij, povezanih s trajnostnostjo, glede finančnih produktov.

Uredba 2019/2088/EU opredeljuje nove harmonizirane standarde za razkritja končnim vlagateljem o vključevanju tveganj glede trajnostnosti, o upoštevanju škodljivih vplivov na trajnostnost, o trajnostnih naložbenih ciljih ali o spodbujanju okoljskih ali socialnih značilnosti v procesih sprejemanja investicijskih odločitev ter v svetovalnih procesih. Od udeležencev na finančnem trgu in finančnih svetovalcev zahteva predpogodbena in tekoča razkritja končnim vlagateljem, ko delujejo kot zastopniki teh končnih vlagateljev. Druge informacije, ki morajo biti priložene predpogodbeni in periodični dokumentaciji finančnih produktov, natančneje predpisuje Delegirana uredba Komisije (EU) 2022/1288 z dne 6. 4. 2022 o dopolnitvi Uredbe (EU) 2019/2088 Evropskega parlamenta in Sveta v zvezi z regulativnimi tehničnimi standardi, ki določajo vsebino in prikaz informacij o načelu, „da se ne škoduje bistveno“, vsebino, metodologije in prikaz informacij o kazalnikih trajnostnosti in škodljivih vplivih na trajnostnost ter vsebini in prikazu informacij o spodbujanju okoljskih ali socialnih značilnosti in ciljev trajnostnih naložb v predpogodbenih dokumentih, na spletnih mestih in v periodičnih poročilih (UL L št. 196 z dne 25. 7. 2022, str. 1).

Glavni cilj Uredbe 2019/2088/EU je izboljšati razkritja, povezana s trajnostnostjo, primerljivost razkritij za končne vlagatelje ter omejiti škodljive vplive na trajnostnost in okoljsko zavajanje (*greenwashing*).

4. Predstavitev presoje posledic za posamezna področja, če te niso mogle biti celovito predstavljene v predlogu uredbe

/

1. VSEBINSKA OBRAZLOŽITEV PREDLAGANIH REŠITEV

**K 1. členu (vsebina)**

S členom se opredeljuje vsebina te uredbe.

**K 2. členu (pomen izrazov)**

Izrazi v tem predlogu uredbe so pomensko usklajeni z izrazi, opredeljenimi v 2. členu Uredbe 2019/2088/EU.

**K 3. členu (pristojna organa)**

Pristojnost za izvajanje Uredbe 2019/2088/EU je dodeljena Agenciji za trg vrednostnih papirjev in Agenciji za zavarovalni nadzor, kot to že izvira iz sektorske zakonodaje, navedene v tretjem odstavku 6. člena Uredbe 2019/2088/EU. Na to napotuje tudi prvi odstavek 14. člena Uredbe 2019/2088/EU.

**K 4. členu (način opravljanja nadzora)**

Člen določa način opravljanja nadzora nad spoštovanjem Uredbe 2019/2088/EU in te uredbe.

**K 5. členu (prekrški)**

Člen določa višino glob v skladu s 17. členom Zakona o prekrških (Uradni list RS, št. 29/11 – uradno prečiščeno besedilo, 21/13, 111/13, 74/14 – odl. US, 92/14 – odl. US, 32/16, 15/17 – odl. US, 73/19 – odl. US, 175/20 – ZIUOPDVE in 5/21 – odl. US; v nadaljnjem besedilu: ZP-1).

Z vidika skupin storilcev prekrškov sta v skladu z opredelitvami v 2. členu Uredbe 2019/2088/EU in v skladu z izvzetjem iz 17. člena Uredbe 2019/2088/EU opredeljena le pravna oseba in odgovorna oseba pravne osebe.

**K 6. členu (višina globe v hitrem prekrškovnem postopku)**

V skladu s tretjim odstavkom 52. člena ZP-1 in v zvezi s tretjim odstavkom 3. člena ZP-1 ta člen dopolnjuje predlog uredbe s pooblastilom, ki prekrškovnim organom omogoča, da v hitrem prekrškovnem postopku (ob uporabi splošnih pravil za odmero sankcije na podlagi 26. člena ZP-1) lahko izrečejo globo, ki je višja od najnižje predpisane.

**K 7. členu (tarifa)**

Pristojna organa za svoje delo v zvezi z delom in nadzorom v skladu z Uredbo 2019/2088/EU določita višino takse za odločanje o posamičnih zadevah. Tarifa je izdana v skladu z zakoni, ki urejajo trg finančnih instrumentov in zavarovalništvo.

**K 8. členu** (**začetek veljavnosti** **uredbe**)

Člen določa začetek veljavnosti predloga uredbe.